Thalía de muit choven ya s'intresaba por a musica, y prencipió a suya carrera con nueu anyadas apareixendo en un grupo infantil, cambeando en 1986 a lo grupo chovenil dito Timbiriche. En 1989 salió d'iste grupo ta fer o suyo primer disco como solista, que se publicó en 1990, tetulato Thalía. Aparexió antimás en siet telenovelas, a zaguera d'ellas feita en 1999. En 2004 fació a suya primera ronda de conciertos, dita High Voltage Tour, en Mexico y os Estaus Unius.